(Reverted 1 edit by 27. 34. 50. 62 (talk): Unrelated / test. (TW))
सुजीतकुमार झा ।
 'काठमाण्डूक लोक बहुत ठग होइत अछि ने अंकल ? ' प्राची पुछलक ।
 शायद हम ओकरा कहि पबितहुँ, नहि बेटी मनुष्य सभठाम सामान होइत अछि । काठमाण्डूकेँ हुए वा वीरगञ्जकेँ । अमेरिकाकेँ हुए वा लण्डनकेँ । हमर स्कूल मास्टरबला वुद्धिसँ प्राचीकेँ बुझाएब उचित छल, वास्तविक चीज होइत अछि विश्वास । मनुष्यक उपर मनुष्यक विश्वास रहएकेँ बात अछि । जखन मनुष्यक उपर मनुष्यक विश्वास टुटि जाइत अछि, ई धरती सही मानेमे धरती नहि रहि जाइत अछि ।
 मुदा हम कहि नहि पेलहुँ । प्राचीकेँ अंकलबला आवाज लगेमे अटैक गेल । अंकल ! जेना की ओकर बड़का बाबूजी नहि होइ । ओकर बाबू परमेश हमर छोट भाइ होइत अछि । ओ हमर किछु नहि अछि । ई बात सत्य अछि प्राचीक सँग हमर घनिष्ठता मात्र दू दिनक अछि । गामक माटिकेँ कहिओ, ओ छुनए नहि अछि । ओकरा मूल रुपसँ मैथिल नहि कहल जा सकैत अछि । ओकर १२ बर्षक स्मरणमे हमर कोनो स्थान नहि अछि । शायद ओकर आगा बड़का बाबूजीक स्थान अंकलक रुपमे ग्रहणीय छल ?
 काल्हि हम आ प्राची भक्तपुर गेल छलहुँ । परमेश पूरे व्यवस्था कऽ देने छल । बात भेल छल भक्तपुरक अतिरिक्त ललितपुरक धार्मिक स्थलसभकेँ घुमाबएकेँ मुदा बस काठमाण्डूसँ अबेरसँ निकललाक कारण भक्तपुर मात्र घुमा सकल । हमरा कहल गेल छल निर्दिष्ट चौक लग भोर ८ बजे ठाढ़ होएबाक लेल मुदा बस १२ बजे आएल आ फेर अन्य टुरिष्टसभकेँ लेबए एयरपोर्ट चलिगेल । ओहिमे अबेर भऽ गेल छल । भक्तपुरसँ आबएमे बहुत राति भऽ गेल ।
 प्राचीक मम्मी कहिओ हमरासँग दुव्र्यवहार नहि कएलीह । भलेही हमरा देखि कऽ माथ नहि झापैत छलीह, सीधे मुहँ हमरासँ बात करैत छलीह मुदा कहिओ दुव्र्यवहार नहि कएलीह । हुनकर व्यवहार हरेक समय भद्र छल, बातचित हरेक समय मधुर । मुदा पता नहि किए, हम हुनका आगा सहज नहि भऽ पबैत छलहुँ ? हुनकर फेशनक लेल ? स्टाइलक लेल ? बाहर जाइत समय ओ सलवार कुर्ती पहिरैत छलीह । घरमे रहैत समय पेन्ट आ लम्बा गन्जी । शायद प्रेमाकेँ ई सभ बात पसिन नहि आबि रहल छलन्हि । एहि सभमे ओ व्यवहार कुशलताक अभाव देखैत छलीह । मुदा हमरा ई सभ बात कनिको खराब नहि लगैत छल । भावहु यदि फेशन करए चाहैत छथि तऽ करौथु, मुदा शायद हमर गुञ्जा बाहर रहला पर एहने फेशन करए ?
 तैयो परमेशक कनियाँक आगा हम सहज नहि भऽ पेलहुँ । स्वयंकेँेँ छोट अनुभव करए लगलहुँ । हमर देहातीपन, हमरा संकुचित करए लागल । आब हम देखि रहल छलहुँ, परमेशक लग सेहो हमरा सहज नहि लागि रहल छल । कतए गेल ओ परमेश, जे हमरा आगा मुहँ खोलि कऽ बात नहि कऽ पबैत छल । काठमाण्डू जाएसँ पूर्व कतेक रुपैयाक आवश्यकता पड़त, ओ सीधा हमरा नहि कहि भौजीक माध्यमसँ कहबैत छल । वएह परमेश आब कोन आत्मविश्वासक सँग हमर आगा ठाढ़ होइत अछि, जखन की हमरा ओकर आगा जाएकेँ साहस नहि होइत अछि । मुदा किए ?
 परमेश हमरासँ सात बर्षक छोट अछि । ओकरा आ हमरा बीच एकटा बहिन अछि । हम घरमे बड़का बेटा छलहुँ । छोट रही तऽ परमेशकेँ बहुत खौझबैत छलहुँ तखन ओ कानि-कानि कऽ बाबूजीसँ बात सुनबैत छल । एकदिन बाबूजी तऽ एतेक डटलन्हि जे पूरे दिन डरक कारण बाहर आम गाछीमे घुमैत रहलहुँ ।
 बच्चाक मीठ-मीठ बात । परमेशकेँ माछ पकड़एकेँ सख । नहाइत समय काटमे माछ पकडि़ कऽ अनैत छल । हमरा गाममे एकटा पनि छल । पनि हमर घरे नजदिके बाटे बहैत छल । ओ पनिमे पोठिया, गरैइ, गरचुन्नी माछ कुदैत रहैत छल । खेल-खेलमे परमेश दौड़ कऽ पनिमे जाइत छल आ दुनू हाथसँ माछ पकडि़क आनि लैत छल । सभ कहैत छल ओहि जन्ममे ई मल्लाह छल ।
 परमेश बच्चेसँ बहुत फेशन करैत छल । ओ माँकेँ अति प्रिय छल । हमरा एसएलसी पास करएधरि अपना लग कोनो पैसा नहि रहैत छल । पाकेटमनी, हाथक खर्चक प्रश्ने नहि उठैत छल । मुदा बच्चेसँ परमेशकेँ चुकिआ छल । ओ चुकिआमे कतहुँसँ पैसा लऽ कऽ रखैत छल । आवश्यक पड़ला पर ओ, ओहिमेसँ माँकेँ उधारो दैत छल ।
 परमेशक सँग हमरा कतेको बातक मेल नहि खाति छल । ओ बच्चेसँँ अपन कपड़ा, चेहरा, माथक केश सभ प्रति बहुत जागरुक छल । हम नहि छलहुँ । ओकर अपन किछु चीज छल आ ओ ओहिसभ समानकेँ बहुत सम्हारि कऽ रखैत छल । ओकर अपन ओछाएन, चादैर तकिआ एतएधरि की एकटा छोट रेडियो सेहो छल । हमरा किछु नहि छल । हम कोनो चीजक लेल प्रयास नहि करैत छलहुँ । हम अपन कपड़ा स्वयं पसिन नहि करैत छलहुँ आ नहि अपन ओछाएन । कतेको बेर तऽ कोनो चौकीओ हमर नहि रहैत छल ।
 एकबेर गामक नजदिकक शहरमे मेला लागल छल । मौतक कुवा सेहो देखाओल जाइत छल । हम जाति समय टिकटक पैसाक अतिरिक्त एक पैसा बेसी नहि मँगलहुँ मुदा परमेश जाइत समय बटखर्चा सेहो मँगने छल आ माँ देनहो छल । कतेकबेर परमेशक पैसा मँगला पर माँ बाबूजीसँ झगड़ा सेहो कएने छल । परमेश माँकेँ चहेता छल आ हम बाबूजीकेँ चहेता ।
 प्राचीक ई प्रश्नसँ हम फेर फिर्ता चलि अएलहुँ, काठमाण्डू शहरक बालाजू बस स्टैण्ड लग ।
 ओतए ओ बस नहि देखलहुँ । हमर बसक नाम छल पशुपति यात्रा । दिनक ९ बाजि गेल छल । प्रचण्ड गर्मी लागि रहल छल । प्राची वाटर वोतल अपनासँग रखने छल ।
 परमेशक कनियाँ बहुत होसियार आ हिसाबी छलीह । बेरियाक लेल जलपान, बाटक लेल पानि । परमेश जेकाँ ओहो बहुत साफ सुथरी, घरकेँ बुहत बढि़यासँ सजा कऽ रखैत छलीह । हरेक दिन घरमे झाडु पोछा लगबैत छलीह । हम पहिने कहिओ एहिबात पर ध्यान नहि रखैत छलहँु जे हमरा गाममे हमर कनियाँ एहि तरहे सफाई करैत छथि वा नहि । हँ दिआवातीक समय घर धो कऽ साफ करैत हम हरेक बेर देखैत छी ।
 परमेशक तुलनामे हम एकटा बढि़या विद्यार्थी छलहुँ । ओहि समय अवजेक्टिभ टाइपक प्रश्न नहि होइत छल । आइ काल्हिक बच्चाक जेकाँ एक सयमे ९०÷९५ नम्बर नहि देखल जाइत छल । १ सयमे ६०÷६५ नम्बर लाएब सेहो कठीन काज होइत छल । ओहि समयमे हम १ सयमे ८० मार्क अनने छलहुँ । मुदा किओ सोचने नहि छल, हम बड़का कलेजमे पढ़ी । हमरा मोनमे कहिओ ई बात नहि आएल छल अस्कल, त्रिचन्द्र कलेजमे पढ़ी । गामक लगक कलेजमे पढ़ने छलहुँ । आइएससीक बाद बिएस्सी नहि छल । कहिओ किओ हमरा मेडिकल पढ़ए पड़त बतौने नहि छल । हम विएस्सी सेहो नहि कएलहुँ । किओ कहने छल । विज्ञान लऽ कऽ ग्रजुएट होबएमे कोनो फाइदा नहि । सहीमे हमरा घरमे ईन्जिनियर वा डाक्टर होबएकेँ किओ सोचने नहि छल । ककरो एतेक पढ़ए लेल जतेक पैसाक आवश्यकता पड़त ओतेक पैसा देवाक सामथ्र्य माँ बाबूजीमे नहि छल ।
 हमर गाम पूरे बैक वार्ड जेकाँ छल । नजदिक कोनो कलकारखाना नहि छल । लोककेँ प्रमुख व्यावसाय खेतीपाती करब छल । गाममे बहुत दिन धरि नोकरी करएसँ लोक बुझैत छल, स्कूलक मास्टरी । नहि भेला पर पञ्जाब कमाएब । बड़का लोक कुशल मंगल पुछए समय कहैत छल, तो आइकाल्हि कोन स्कूलमे काज करैत छएँ ?
 परमेशक व्यङ्ग सेहो गामबलासभकेँ बहुत सुखद लागि रहल छल ।
 परमेश एहन लोक अछि । हमरासँ अलग । हम लोकक आगा सहज नहि भऽ पाबि रहल छलहुँ मुदा ओकरा कोनो लज्जा नहि होइत छल ।
 परमेश काठमाण्डू गेल पढ़ाई करए लागल । नम्बर कम होबएकेँ कारण साइन्समे एडमिशन नहि भेल ।
 एक हजारसँ ओकर दिनचर्या नहि चलि रहल छल । बादमे ओ टियुशन सेहो पढ़ाबए लागल । परमेशकेँ टियुशन पढ़ाबएबला बात सुनि बाबूजी बहुत दुःखित भेलाह । बाबूजीक बहुत बात हम नहि बतौने छलहुँ जेना परमेश काठमाण्डू जा कऽ सिगरेट पीबसिख लेने छल, बीच - बीचमे दारुओ पीबैत अछि । एकबेर हम पढ़ाईक टेबुल पर सिगरेट देखने छलहुँ । ओहि समय धरि ओ दायित्व सम्पन्न नहि भेल छल । परमेशक ओ सभ रुपढंग देखि कऽ चुप्प रहब उचित बुझलहुँ ।
 परमेश बुझि रहल छल ओकरा नोकरी नहि भेटत । ओकर अनिश्चय भविष्य निराश करए लागल छल । ओ कविता लिखब आरम्भ कएलक । दू तीनटा लड़कीसँ प्रेम करए लागल । जखन मोन करैत छल शारीरिक सम्बन्ध बना लैत छल । एक दूबेर तऽ वेश्यालयसभमे सेहो गेल ।
 ओ बुझि नहि पाबि रहल छल, ओकर प्रत्येक काजकेँ हमरा जानकारी अछि । हम कोना बुझैत छी ? कहिओ कोनो मित्रसँ, कहिओ परमेश लग आबए बला चिठ्ठीसँ, कहिओ परमेशकेँ सामानसभसँ मुदा परमेशकेँ तऽ हमर निगरानी हरेक समय छल जेना की ओ हमर छोट भाई नहि भऽ हमर बेटा हुए ।
 मुदा माँ ई बात मानए लेल तैयार नहि छल । ओ सोचैत छल, हम परमेशसँ ईष्र्या करैत छी । एहिद्वारे बेर - बेर भूmठफुसक बात करैत छी । बाबूजीकेँ कहब हमरा लेल सम्भव नहि छल । ओ तामसमे आबि कऽ परमेशकेँ पिट दैत छलाह । आखिर नीरबतामे सभ चीजकेँ छोडि़ कऽ आओर कोनो उपाय नहि छल ।
 शायद माँक बात सही छल । ओ कहैत छल, मिलाबटकेँ बिना कोनो सोनकेँ गहना नहि बनाओल जा सकैत अछि । एहिद्वारे मनुष्यकेँ चरित्रमे कोनो बढि़या संस्कार आ किछु खराब संस्कार रहब आवश्यक अछि । परमेशक चरित्रक पूरे स्खलन स्वतः धोआ गेल, ओकरा अधिकृत होबएकेँ खबरि सुनि कऽ । बाबूजी प्रशन्न छलाह, माँ सेहो बहुत । हमर तऽ गर्वसँ छाती चौड़ा भऽ गेल छल । राताराति गामबलाक आँखिमे हमर सभक सम्मान बढि़ गेल छल । लोक हमरासभकेँ बड़का लोकक श्रेणी देबए लागल । गामक स्कूलक संचालक समितिक अध्यक्ष देखाई देला पर पहिने हमरा नमस्कार कऽ चलि गेलाह । परमेश नीचा खसैत-खसैत एकहि छलाङ्गमे सभकेँ उपर कुदि कऽ उपर उठि गेल छल ।
 बुढ़ानिलकण्ठ लग बस रुकल । प्राचीक लेल बुढ़ानिलकण्ठ नव नहि छल । हम उमेरक ओहि ढलानधरि पहुँच गेल छलहुँ जतए पहुँचलाक बाद नव चीजमे आकर्षण नहि होइत छल । कोल्ड ड्रिंक्स, खेलौनाबला, फोटो बलाकेँ पार करैत हम भीतर गेलहुँ । गाइड बसक यात्रीकेँ ठाढ़ करैत बुढ़ानिलकण्ठक विषयमे अपन वक्तव्य दऽ रहल छल ।
 हम हँसए लगलहुँ । एकटा असहाय हँस्सी । एकटा अबहेलनाक हँस्सी । प्राची काठमाण्डूमे इङ्गिलिस मिडियममे पढि़ कऽ खूब स्मार्ट भऽ गेल अछि । गुञ्जा एतेक स्मार्ट नहि अछि गामक स्कूलमे पढ़ैत छल, नेपाली मिडियममे । आब साइकिल लऽ कऽ गामक नजदिकक स्कूलमे पढ़ए जाइत अछि । मुदा प्राचीक चेहरापर जे अभिजात्य झलकि रहल छल से गुञ्जाक चेहरा पर कहिओ नहि ।
 हमर विवाह बहुत सामान्य तरिकासँ भेल छल । सिद्धान्त कऽ । हमर विवाहसँ पूर्व लड़की देखल गेल छल मुदा सीधा नहि । ओ मन्दिर पर बैसल छल हमर काकी आ माँ ओहि बगल बाटे बढि़ गेल छल, हमर विवाहक विषयमे कोनो सलाह नहि लेल गेल । विधिपूर्वक हमर विवाह भऽ गेल ।
 बीए करैत समय रेणु नामक लड़कीसँ हमर घनिष्ठता बढ़ल । हमसभ सँगे एकबेर सिनेमा देखए गेल छलहुँ । कहिओकाल बातचित होइत छल, मात्र इहे हमर रोमान्स छल । दुनू गोटेमेसँ किओ मुहँ खोलि कऽ बात नहि कएलहुँ । बीए पढ़लाक बाद दुनू गोटेके दोसरकेँ चिठ्ठी देबएकेँ अवसर नहि भेटल । मुदा सोहाग रातिमे कनियाँक मुहँ देखलाक बाद मोनमे एकटा अभिलासा भेल छल, रेणुक सँग हमर विवाह होइत तऽ बढि़या होइत ।
 मुदा रेणुकेँ नहि प्राप्त करएके पीड़ा हम धीरे - धीरे बिसरि गेलहुँ । पहिल प्रेमकेँ मात्र रोमान्टिक उपन्यासक नायक मात्रे नहि बिसरैत अछि । हम तऽ बहुत किछु बिसरि गेलहुँ । कहिओ रेणुकेँ नहि प्राप्त करएके पीड़ा हमरा नहि तड़पौलक । जखन की परमेशक विवाह अलग ढंगसँ भेल । ओकरा अधिकृत भेलाक बाद लड़कीक बाबूसभक घर पर जमघट लागल रहैत छल । हमरा विश्वास नहि होइत छल बड़का - बड़का स्टेटसबला लोक हमरा घरक बरण्डामे जुता खोलि कऽ पयर धोति छलाह आ घरक भीतर जा चुरा दही आ अमोट खा तृप्त होबएकेँ स्वाङ्ग करैत छलथि ।
 बाबूजी प्रफुलित भऽ प्रत्येक प्रस्तावक बाद भेटएबला दहेजक सामानक लिष्ट बनाबए लगैत छलाह । माँ सुन्दर पढ़ल लिखल पुतहुँकेँ पायर दबाबएकेँ कल्पनामे प्रशन्न छल । हम ओहि समय ओहि कल्पनासँ उम्मिद नहि करएबला सम्झा रहल छलहुँ । परमेशक प्रेमक सम्बन्धक विषयमे हमरा जानकारी छल आ जहिना हम रेणुक बात ककरो कहि नहि पेलहुँ ओहन गल्ती परमेश नहि करथि से इच्छा छल ।
 माँ आ बाबूजीक सभ गुणा भागकेँ झूठ सावित कऽ परमेश जिनकासँग विवाह करब ई सुनि कऽ हम आश्चर्यचकित भऽ गेलहुँ । कारण ओ अपन क्याम्पसक जामानक प्रेमीकाक सँग नहि रखने छल । अपने विभागक एकटा सिनियर अफिसरक बेटीकसँग विवाह करवाक प्रस्ताब रखने छल ।
 ओकर निर्णयकेँ सभ स्वीकार कऽ लेलक । वीरगञ्जक सभसँ नीक होटलमे विवाह भेल । सभ व्यवस्था परमेशक ससुरे कएने रहथि । हमसभ मात्र दर्शक छलहुँ । बढि़या कपड़ा पहिर गामसँ जा कऽ वीरगञ्जक एकटा होटलमे रुकलहुँ । विवाहक दिन होटलक आगा हँसमूख बनि कऽ ठाढ़ अपरिचित अभ्यागतकेँ नमस्कार करैत - करैत हिनमान्यता साफ झलकि रहल छल । विवाहक एक दिनक बाद हमसभ गाम चलि अएलहुँ । भोज खेबाक गामक लोकक आशा अधुरा रहि गेल छल । ओसभ बादमे कनफुसकी कऽ रहल छलथि से भरोषाकसँग नहि कहि सकैत छी । परमेश ओहि समय हमरा जिलाक सभसँ उज्जवल रत्नक रुपमे चिन्हल जाइत छलाह ।
 परमेश विवाहक बाद दू तीनबेर गाम अएलाह । पहिलबेर अपन कनियाँकसँंग बादमे असगरे - असगरे ।
 पहिलबेर हुनकर कनियाँकेँ लऽ कऽ हमसभ चिन्तित छलहुँ । पुतहुँ औतीह, बढि़या भोजन बना कऽ खुऔतीह, पायर दबौती ई सभ आशा माँ पहिनेसँ छोडि़ देने छल । नव पुतहुँकेँ कोनो तरहे दिक्कत नहि हुए एहिकेँ लेल तैयारी होबए लागल । ई देखि कऽ हमर कनियाँ ईष्र्यामे जड़ए लागल छलीह ।
 परमेश कारमे आएल । शायद एक राति गाममे रुकल फेर भोर होइते बीरगञ्ज चलि गेल । परमेशक कनियाँकेँ पोखरिदिस जाएमे असुविधा नहि हुए एहिकेँ लेल बाथरुम तैयार कएल गेल छल । बाँसक फट्टीसँ ओ बाथरुम बनाओल गेल छल । मुदा परमेशक कनियाँ ओकर उपयोग नहि कऽ सकलीह । भोरक नित्यकर्म कएने बीना चलि गेलीह ।
 परमेश गणितमे बढि़या नहि छल । इतिहासमे बढि़या नम्वर लबैत छल । कोन साल, कोन गतेकऽ ककर जन्म भेल, ककर निधन भेल, कहिआ कोन युद्ध भेल कम्प्यूटर जेँका बता दैत छल । हमरा ठीक उल्टा छल । परमेश हरेक चीजमे हमरासँ उल्टा छल । बाबूजीक निधनक बाद एकबेर गाम आएल छल असगरे, ओकर कनियाँ नहि आएल छल । श्राद्धक समय नौकेश सेहो करौने छल मुदा १३ दिनक बाद नहि रुकल । विधवा बूढ़ माँके बीना भेटने चलि गेल । मुदा हरेक महिना मायकँे लेल पाँच सय रुपैया पठाबए नहि बिसरैत छल ।
 ओहि समयमे पाँच सय रुपैया बहुत होइत छल । माँ पैसा पाबि कृत्य - कृत्य भऽ जाएत छल । जेना पुत्रक जन्म दऽ ओकर जीवन सार्थक भऽ गेल अछि ।
 हरेक महिना पोष्टमैन अबैत छल । माँके अँगूठा छाप लैत छल आ पाँच सय रुपैयासँग एकटा सादा मनिआर्डर कुपन दऽकऽ चलि जाइत छल । एकदम खाली मनिआर्डर कुपन । परमेश मायके नामसँ दू लाइनक चिठ्ठी सेहो नहि लिखैत छल । मुदा माँ ओ कुपन देखिकऽ सन्तुष्ट भऽ जाइत छल, जे ओहि खाली कुपनसँ माँके परमेशक सुखदुःख पता चलैत हुए ।
 हम पूरे तमसा जाइत छलहुँ । माँके अपना लग राखि ओकर पूरे खर्च, रोग, पूरे आपति अभियोग, सुखदुःख सभ हम सहन करैत छलहुँ । जखन कि परमेश नहि कोनो बोझ उठेने, माँके पाँच सय रुपैया पठा हृदयमे एकटा बढि़या स्थान बना लेने छल । हम ओना नहि कऽ सकलहुँ । पैसे सभ किछु होइत अछि की ? हमरा मोनमे भऽ रहल छल, हम गणितमे बढि़या नम्वर आनि सीधा मनुष्यके गणित नहि सिखा पएलहुँ । जखन कि परमेश इतिहासमे बढि़या नम्वर आनि मनुष्यके हिसाब किताबमे ठीक उतरैत छल ।
 माँके निधनक बाद बरखी श्राद्ध करए सेहो परमेश नहि आएल । ओ नहि बरखी कएने छल आ नहि नौकेस, इहो पता नहि मात्र एकटा चिठ्ठी पठौने छल माँके बरखीमे नहि आएब । विदेश जएबाक अछि । श्राद्धेके बाद पाँच सय रुपैया नहि पठौलक । पठाबहोके लेल कोन आवश्यकता छल ।
 मुदा परमेश हरेक समय गामक लोकक बीच चर्चाक विषय बनल रहैत छल । पत्रिकामे बराबर ओकर नाम निकलैत रहैत छल । ओ एकटा निष्ठावान आदर्शवादी हाकिमक रुपमे अपन इमेज बना लेने छल । विभिन्न जिल्लामे अवस्थापित भेलाक समय प्रायः ओकरा छोटका नेता मन्त्रीधरिसँ झगड़ा होइत छल आ बेर - बेर ओकरा बदली होइत छल । ओ घूस नहि लैत छल । लोकक लेल ओ हरेक समय काज करैत छल आ राजनीतिक नेतासभक आगा भीरब ई बात नेपालक शिक्षित आ जागरुक नागरिक बुझैत छल ।
 परमेशक ई इमेजबला बात गामक लोक सभ सेहो सुनने छल । स्कूलक शिक्षकसभ सेहो बच्चासभकेँ बढि़या पढ़ाई कऽ बढि़या नोकरी देबएकेँ उपदेश दैत छलथि । अन्तमे हमर गामक माइटक लेल परमेश हमर गर्वक विषय छल । एहि गर्वक कारण परमेशकेँ ओकर माँकेँ बरखी पर नहि अएलापर ककरो खराब नहि लागल छल । जेना की बात स्वभाविक छल । सभ मानि लेने छल परमेश जेहन निष्ठावान देश सेवक अफिसर की माँकेँ निधनपर आबि कऽ अपन समय बर्बाद करत ?
 बस ललितपुर दिस बढि़ रहल छल । गाइड ललितपुरक विषयमे कहए लागल । ओतए हमर सभक बस एक घण्टा रुकल । जलपान वा किछु भोजन कएलाक बाद ओतएसँ ललितपुरक ऐतिहासिक स्थलसभ घुमलाक बाद आजुक भ्रमण समाप्त भऽ जाएत ।
 प्राचीकेँ ई सभ प्रश्नक उत्तर की हमरा लग छल ? परमेश पहिनेसँ प्रेक्टिकल लोक अछि हमर कनियाँ कहैत छथि परमेशक लग इमोशन, सेन्टिमेन्ट जेहन चीज नहि अछि । ओ बहुत हिसाब किताब बला लोक अछि । गणितकेँ बढि़या जेकाँ बुझैत अछि ।
 गणितक अध्यापक ! हम कोना मानि लिअ गणितमे इमोशन सेन्टिमेन्टक स्थान नहि अछि । हम तऽ खोजने छलहुँ प्राइम नम्बरक निःसंगता, खोजी कएने छलहुँ नेगेटिभ नम्बरक शुन्यता । देखने छलहुँ शुन्यताक सेहो गणितमे स्थान अछि । शुन्यसँ सेहो बेसी आ चीज अछि गणितक लग । ऋणात्मक संख्यासँ सेहो बहुत किछु प्राप्ती होइत अछि गणितमे ।
 ओहि दिन परमेशक चिठ्ठी आएल जे माय बापकेँ मरलाक बाद ओ गाम नहि आओत । एहिद्वारे ओकर हिस्सा, ओकर भागक जमीन कहँुना कऽ गामक धनीक सुटाई साहसँ बेचि देब । सुटाई साह लगसँ पैसा लाबएकेँ व्यवस्था ओ स्वयं कऽ लेत । गामक जमीनमे परमेश एकदिन हिस्सा माँगत हमर कल्पनासँ बाहर छल । परमेश लग तऽ सभ किछु अछि । बड़का नोकरी, रुपैया, घर, कार । एहि सभक अतिरिक्त ओ जमीन आ बाड़ीमे हिस्सा लेत ।
 'हँ, मानैत छी परमेश बहुत प्रेक्टिकल अछि मुदा हमर कनियाँक बात सेहो अतिशयोक्ति नहि छल ? मानैत छी परमेशसँ हम ईष्र्या करैत छी, परमेश हमरा लेल कोनो काजक नहि अछि, तैयो ओ हमर भाई अछि । हम एकटा बरेरीक नीचा खेल कऽ बड़का भेल छी । बच्चामे एकसँग खेलने छी । एक साथ लड़ने छी । जखन एक गोटे माडि़ खाति छलहुँ तऽ दोसर ओकरा प्रति सहानुभूति जनबैत छलहुँ । आइ बड़का भऽ गेल छी तऽ एक गोटे दोसरकेँ चिन्ता नहि करी ? एतेक दूर रहलाक बादो सेहो ओ ई बुझि नहि पाएल जे गामक ई जमीन हमर संसार चलाबए लेल कतेक आवश्यक अछि ?
 ओ अवश्य राजी भऽ जाएत, अपन भाग छोड़ए लेल ।
 हमरा काठमाण्डू आबएकेँ उद्देश्य सेहो इएह छल । बहुत दिनक बाद एहि उमेरमे काठमाण्डू अएलहुँ, परमेशसँ कहब, जमीनकेँ एहि तरहे हिस्सा नहि कर । ओकरा बुझाएब हम सरकारी स्कूलमे भलेहि काज करैत छी मुदा एखन धरि अस्थायी छी । गुञ्जाकेँ विवाहक बात सेहो अछि ।
 परमेश हमरा देखि कऽ नहि प्रशन्न भेल आ नहि दुःखी । बल्की हम कतेक दिन रहब कोन-कोन स्थान घुमए जाएब कतएसँ की किनब कोन बससँ फिर्ता जाएब, ई बातसभ पुछए लागल । काठमाण्डूमे परमेशकेँ अफिस गाड़ी नहि देने छल । अफिसकेँ समयमे गाड़ी लेबए अबैत छल ओ जाए कालमे छोडि़ दैत छल । परमेशकेँ अपन एकटा कार छल मुदा बहुत सजा कऽ रखैत छल ।
 परमेश पूरे व्यवस्था कऽ लेने छल । भक्तपुर हम आ प्राची जाएब ।
 आइ काठमाण्डू आ ललितपुर । पर्यटक बसक लेल स्वयं ट्राभल्स एजेन्टक लग जा टिकट कटा देने छल ।
 आइ गाम जाएकेँ दिन । परमेशक कनियाँ हमरा लेल पूरी आ तरकारी बनौलीह । सँगमे पानिक बोतल आ टिफिन वक्स लेने नहि छलहुँ । ओ दुनू दोकानसँ किन अनलीह । बालाजुमे टिकट नहि भेटल । गौशालामे ककरो पठा परमेश टिकट अनलक ।
 प्राची ई दू दिनमे नजदिक भऽ गेल छल । घर जाएकाल बहुत जिद्द करए लागल, ओहो गाम जाएत ? गाम ? कोन गाम ? ओ गाम जतए तोहर माय एक बेर गेल छलहुँ ? ओ गाम जकर जमीन तोहर डैडी बेचए चाहैत छौक ? मुदा हम किछु नहि कहि पेलहुँ ।
 अएला दू तीन दिन भीतर हम अपना आबएकेँ उदेश्य परमेशकेँ नहि कहि पेलहुँ । एकबेर सेहो ओ नहि पुछलक, हम किए आएल छी । सोचि रहल छलहुँ, ओ अपन चिठ्ठीक विषयमे पुछत । जमीनक हिस्सा करएबला बात । ओहि समय हम अपन बात राखब । मुदा ई बात सेहो परमेश नहि उठौलक हमरा कहब आवश्यक छल यदि एखनो ई बात नहि कहि पेलहुँ तऽ एतेक पैसा खर्च कऽ एतेकदूरी तय कऽ कऽ आएल छी, सभ व्यर्थ भऽ जाएत । गामक जमीनकेँ हमरा बहुत आवश्यकता अछि । गुञ्जाकेँ विवाह नहि भेल अछि । स्थायी नहि भेलाक कारण सेवा निवृतिकेँ पैसा नहि भेटत हमर, सभ हिसाब किताब फेल भऽ गेल अछि । आखिर एहिसमय हमरा लगसँ जमीन परमेश नहि लेत । ओकरा लग कोन चीजक कमी अछि आ बहुत जमीन किनिओ लेने अछि ।
 आब कहब उचित हएत । एहिबेर बीना लाज कएने अभाव आ समस्याकेँ आगा रखैत कहब आवश्यक अछि, एहिबेर नहि कहलासँ बहुत किछु हमर समाप्त भऽ जाएत । हमर सुरक्षा, गुञ्जाक विवाह आ हमर आर्थिक अवस्था ।
 हमर आगा अस्पष्ट धुनि देखाई देबए लागल, ओ धुनिक भीतर परमेश कतहँु हरा गेल छल । अन्हार आ प्रकाशक छाँया बीच पर्दा पर देखाई देबए लागल हमर अतितक कैनवास । हमरा आगा १५ बर्षक परमेश ठाढ़ अछि । संकोच, सभ्रम, भय आ आशंकासँ भड़ल । कहि रहल अछि कलेजक सभ लड़का मनकामना जाइत अछि, हमरा लग पैसा नहि अछि । यदि पाँच सय रुपैया दैतहुँ . . . . ।
 स्कूलमे तलब नहि भेटि रहल छल । गुञ्जाकेँ टाइफाइड दबाइक दोकान पर उधारी छल । दू बर्ष भऽ गेल छल घर पर खपड़ा बदलला । छतमे सूर्य चन्द्रमा देखाए लागल छल । हमर पायरक चप्पल टुटि गेल छल । स्कूल जाएमे लाज लागि रहल छल । तैयो परमेशकेँ देखि कऽ मोनमे प्रेम जागल । बेचारा जाए चाहैत अछि तऽ घूमि आबौक ।
 हम स्वीकारोक्तिमे मुहँ हिलबैत बस दिस बढि़ गेलहँु ।
 अहाँ ई मैथिली विकिपिडियामे नव लेख कोना बना सकैत छी से सिखी।
 नव पृष्ठक माने अखनि धरि मैथिली विकिपिडियामे सृजन नै भेल लेख बुझबाक चाही । यदि अहाँ नव पृष्ठ आरम्भ करबाक लेल जा रहल छी तऽ पहिने अहाँ जहि शिर्षक पर लेख लिखबाक लेल जा रहल छी तकर सही हिज्जे/ वर्तनी/ वर्णविन्यास (स्पेलिङ) पता लगाबी । मैथिली भाषामे प्रायः 'ब' वा 'व'; श, स वा ष; ह्रस्व वा दीर्घ आदिक कारणसँ भेल लेख बहुतेक बेर नै भेटैत अछि जे कि समस्या उत्पन्न करैत अछि । यथा - नव वा नब; कोशी वा कोसी; सितुआ वा शितुआ; कोश वा कोष; पुर्णिया वा पुर्नियाँः ; चकबा वा चकवा आदि ।
 ताकी बकसा जे मैथिली विकिपिडियाक दाहिना बगल उपरमे अछि ओहिमे लेखक शीर्षक लिखला बाद ताकी बटन दाबी या एन्टर दाबी । उदाहरणक लेल चित्रमे मारिया सारापोभा नामक शीर्षक देखाएल गेल अछि ।
 ताकी बकसामे खोज करलाक बाद नव विन्डोमे खोज नतिजासभ देखाएल जाएत । अहाँद्वारा लिखै लेल खोजल लेख पहिने यदि मैथिली विकिपिडियामे सृजना केल गेल रहत तहन अहाँद्वारा टाइप कएल गेल शीर्षक बुलु रङ्गमे देखाएल जाएत । यदि ओ शीर्षकक लेख मैथिली विकिपिडियामे नै रहत तहन अहाँक शीर्षक लाल रङ्गमे देखाएल जाएत ।
 यदि अहाँद्वारा खोजल गेल लेख बुलु रङ्गक शीर्षकमे अछि तहन ओ शीर्षकमे क्लिक करि अहाँ पहिनेसँ लिखल गेल ओ शीर्षकमे जा सकैत छी आर आवश्यक सम्पादन करि सकैत छी । यदि ओ शीर्षक लाल रङ्गमे आएल तहन अहाँ ओ लाल रङ्ग वाला शीर्षक पर क्लिक करि अहाँ ओ शीर्षक पर मैथिली विकिपिडियापर नव लेख आरम्भ करि सकैत छी ।
 आब अहाँ नव पृष्ठ सृजना करै लेल जा रहल छी । अहाँद्वारा टाइप कएल शीर्षक (लाल रङ्गक)मे क्लिक करी । एकरबाद नीचा देखाएल चित्र अनुसारक सृजना पृष्ठ खुलत ।
 विकिपिडियामे अहाँ नव लेख बनाबै लेल जा रहल छी । लेख बनेबा सँ पहिने किछ प्रारम्भिक विषयवस्तु पर ध्यान राखी । विकिपिडिया- एक मुक्त विश्वकोश छी जे पर कोनो किसिमक लेख सृजना कएल जा सकैत अछि मुदा लेखक विषय स्पष्ट आ जानकारीमूलक होबाक चाही । कोनो भी विकिपिडिया लेख बहुतेक प्रयोगकर्ता केर योगदानक नतिजा छी । लेख बनेबा पूर्व अहाँ मैथिली विकिपिडिया पर रहल लेख सभ पढि सकैत छी आ ओहि लेखके आकार प्रकार आ ढाँचा समझि सकैत छी । एकटा बात आओर स्पष्ट करै लेल चाहै छी अखुनका दौडमे मैथिली विकिपिडियापर लेखक सङ्ख्या बहुत नै भेला कारण अन्तर्राष्ट्रिय अभ्यास अनुसार अहाँ अपन भाषा सँ नजदिक रहल विकिपिडिया जेना उदाहरणक लेल हिन्दी, नेपाली आ अङ्ग्रेजी विकिपिडियाक लेख अनुवाद करि ओहि सामान शीर्षकपर मैथिली विकिपिडियामे लेख सृजना करि सकैत छी ।
 जेना उदाहरणमे देल गेल शीर्षक मारिया सारापोभा नामक लेख नेपाली आ हिन्दी दुनु भाषामे उपलब्ध अछि जे अहाँ मारिया सारापोभा क्लिक करि देख सकैत छी । कोनो भी लेख अहाँ दोसर विकिपिडिया सँ आनैक लेल ओ विकिपिडियामे जा ओ शीर्षक खोजी करी आ लेखके दाहिना बगल रहल स्रोत सम्पादित बटन क्लिक करि सामग्री कपी करि मैथिली विकिपिडियापर ओहि शीर्षक पर ओ सामग्री पेस्ट करि सकैत छी आ अनुवाद करि लेख सृजना करि सकैत छी ।
 लेख लिख लेलाबाद निचामे रहल पन्ना रक्षण करी बटन क्लिक करी । रक्षण करि लेलाक बाद अहाँ मैथिली विकिपिडियापर पहिल लेख बनेबामे सफल भऽ गेल छी ।
 अहाँद्वारा बनाएल गेल लेख आब ई रुपमे देखाएत आ विश्वक कोनो भी कोना सँ ब्राउज कएल आ पढल जा सकैत अछि । 